钦定古今图书集成/理学汇编/文学典/第168卷 > 《答吴子野》前人
## 钦定古今图书集成/理学汇编/文学典/第168卷 > 《答吴子野》前人

《文公庙碑》，近已寄去潮州，自文公未到，则已有文行
之如赵德者，盖风俗之美久矣。先伯父与陈文惠公
相知，公在政府，未尝一日忘潮也。云潮人虽小民，亦
知礼义，信如子野言也，碑中已具论矣。然谓瓦厔始
于文公者，则恐不然。尝见文惠公与伯父书云：“岭外
瓦屋，始于宋广平，自尔延及支郡，而潮尤盛。鱼鳞鸟”
翼，信如张燕公之言也。以《文惠书》考之，则文公前已
有瓦屋矣。传莫若实，故碑中不欲书此也，察之。